**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK z programu rozvoja vidieka**

**slovenskej republiky 2014 – 2022**

**Číslo výzvy: 66/PRV/2023**

Pôdohospodárska platobná agentúra, Hraničná 12, 815 26 Bratislava, IČO: 30 794 323 (ďalej len „PPA“), ako poskytovateľ nenávratného finančného príspevku z Programu rozvoja vidieka SR 2014 - 2022 (ďalej len „PRV“), vyhlasuje v zmysle ustanovení § 17, zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon č. 292/2014 Z.z. o príspevku poskytovanom z EŠIF“) a v súlade s platnou Príručkou pre žiadateľa o poskytnutie nenávratného finančného príspevku z PRV, ktorá je zverejnená na webovom sídle poskytovateľa: <http://www.apa.sk/prv-2014-2020-prirucka-pre-ziadatela> (ďalej len „Príručka“) **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“)

**pre opatrenie: 7 – Základné služby a obnova dedín vo vidieckych oblastiach**

**podopatrenie: 7.2 – Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie**

**Typ výzvy: uzavretá**

**Dátum vyhlásenia výzvy: 9. 5. 2023**

**Dátum uzavretia výzvy: 31. 8. 2023**

# Formálne náležitosti výzvy

## Kontaktné údaje poskytovateľa a spôsob komunikácie s poskytovateľom

Informácie je možné získať na:

tel. č. +421918612429,

e–mail: [info@apa.sk](mailto:info@apa.sk), [projektovepodpory@apa.sk](mailto:projektovepodpory@apa.sk)

alebo na adrese kancelárie generálneho riaditeľa PPA, Hraničná 12, 815 26 Bratislava.

V procese konania o žiadosti o nenávratný finančný príspevok z PRV (ďalej len „ŽoNFP“) sa neposkytujú informácie o stave vyhodnocovania žiadostí. O konečnom výsledku vyhodnotenia ŽoNFP bude PPA žiadateľa písomne informovať. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za právne záväzné a nemožno sa na ne odvolať. Zo strany PPA a Ministerstva pôdohospodárstva a rozvoja vidieka SR sa neposkytuje individuálne poradenstvo k vyhlásenej výzve.

Informácie k aktuálne vyhláseným výzvam PRV poskytuje Národná sieť rozvoja vidieka SR, ktorej hostiteľským orgánom je Inštitút znalostného pôdohospodárstva a inovácií. Plánované informačné aktivity sú uvedené na nasledovnom odkaze: <https://www.nsrv.sk/?pl=58>

Poradenstvo pri podávaní ŽoNFP poskytuje Inštitút znalostného pôdohospodárstva a inovácií a to vo forme:

* poradenstva pri spracovaní ŽoNFP v prípade poskytnutia všetkých relevantných dokumentov zo strany žiadateľa, vrátane povinných príloh,
* formálnej kontroly príloh ŽoNFP,
* asistencie pri podaní ŽoNFP online cez [slovensko.sk](http://www.slovensko.sk)

V prípade záujmu o túto službu je potrebné si vopred dohodnúť termín stretnutia:

Inštitút znalostného pôdohospodárstva a inovácií: Akademická 4, 949 01 Nitra

**Kancelária asistencie pri podaní ŽoNFP**

Tel. kontakt: 037/7336402

e-mail: [nsrvinfo@izpi.sk](mailto:nsrvinfo@izpi.sk)

## Časový harmonogram konania o ŽoNFP

|  |  |
| --- | --- |
| **Podávanie a prijímanie ŽoNFP** | od 1. 6. 2023 do 31. 8. 2023 |
| **Konanie o ŽoNFP** | Začína od posledného možného dátumu na doručenie ŽoNFP. Konanie o ŽoNFP končí nadobudnutím právoplatnosti Rozhodnutia o schválení/neschválení ŽoNFP, resp. o zastavení konania. |
| Celková lehota do vydania rozhodnutia o schválení/neschválení ŽoNFP zahŕňa administratívnu kontrolu, hodnotenie a výber ŽoNFP a vydanie rozhodnutia.  Lehoty konania o ŽoNFP sa odvíjajú od počtu podaných ŽoNFP. | |
| **Vystavenie potvrdenia o registrácii ŽoNFP** | V prípade, ak bude podaných menej ako 101 ŽoNFP: do 30 pracovných dní od posledného možného dátumu na doručenie ŽoNFP elektronicky prostredníctvom Ústredného portálu verejnej správy.  Táto lehota sa zvýši o 30 pracovných dní za každých 200 prijatých ŽoNFP oproti základným 100 ŽoNFP. |
| **Výber ŽoNFP** | V prípade, ak bude podaných menej ako 101 ŽoNFP: do 40 pracovných dní od vystavenia potvrdenia o registrácii ŽoNFP za všetky prijaté ŽoNFP. Táto lehota na zabezpečenie výberu sa zvýši o 30 pracovných dní za  každých 200 prijatých ŽoNFP oproti základným 100 ŽoNFP. |
| **Vydanie rozhodnutia o schválení/neschválení ŽoNFP** | V prípade, ak bude podaných menej ako 101 ŽoNFP: do 30 pracovných dní od uskutočnenia výberu. Táto lehota sa zvýši o 20 pracovných dní o každých 200 prijatých ŽoNFP oproti základným 100 ŽoNFP. |

## Indikatívna výška finančných prostriedkov určených na vyčerpanie vo výzve sa člení na menej rozvinuté regióny (mimo Bratislavského kraja - v stĺpci MRR) a ostatné regióny (Bratislavský kraj - v stĺpci OR)

|  |  |  |
| --- | --- | --- |
| **Spolu indikatívna výška finančných prostriedkov (v EUR)** | **Indikatívna výška finančných prostriedkov za MRR (v EUR)** | **Indikatívna výška finančných prostriedkov za OR (v EUR)** |
| **40 000 000,00** | 38 800 000 | 1 200 000 |

## Indikatívna výška finančných prostriedkov určených na vyčerpanie vo výzve predstavuje 40 000 000,00 EUR sa v členení:

|  |  |  |  |  |
| --- | --- | --- | --- | --- |
| **zdroj EPFRV + štátny rozpočet** | menej rozvinuté regióny | | ostatné regióny | |
| **EPFRV** | (75%) | 29 100 000 | (53%) | 636 000 |
| **štátny rozpočet** | (25%) | 9 700 000 | (47%) | 564 000 |
| **Spolu** |  | 38 800 000 |  | 1 200 000 |

## Výška oprávnených výdavkov na jeden projekt

|  |  |  |  |  |  |  |
| --- | --- | --- | --- | --- | --- | --- |
| **Aktivita** | **Zameranie** | **Min. a max. výška OV na jeden projekt (v EUR)** | | | **Min. a max. výška OV na jeden projekt združenia obcí (v EUR)** | |
| 1. | Investície na výstavbu[[1]](#footnote-1), rekonštrukciu[[2]](#footnote-2), modernizáciu2 **vodovodov** | Min.:  Max: | 10 000  500 000 | | Min.:  Max: | 10 000  1 000 000 |
| 2. | Investície na výstavbu[[3]](#footnote-3), rekonštrukciu[[4]](#footnote-4), modernizáciu4 **kanalizácií** | Min.:  Max: | 10 000  500 000 | | Min.:  Max: | 10 000 1 000 000 |
| 3. | Investície na výstavbu[[5]](#footnote-5), rekonštrukciu[[6]](#footnote-6), modernizáciu6 **čističiek odpadových vôd (ČOV)** | Min.:  Max: | 10 000  500 000 | | Min.:  Max: | 10 000 1 000 000 |
| 4. | Výstavba a rekonštrukcia miestnych komunikácií, lávok, mostov, chodníkov  a záchytných parkovísk, autobusových zastávok; zlepšenie vzhľadu obcí – úprava a tvorba verejných priestranstiev, námestí, parkov a pod. | V maximálne výške 20 % oprávnených nákladov na projekt | | | | |
| 5. | Kombinácia aktivít 1 až 3. Za kombináciu sa považuje situácia keď 1 ŽoNFP obsahuje minimálne 2 aktivity. 1 ŽoNFP môže obsahovať aj všetky 3 aktivity. | Min.: Max: | 10 000 750 000 | Min.:  Max: | | 10 000 1 500 000 |

V prípade, ak celková výška výdavkov jedného projektu presiahne maximálnu výšku oprávnených výdavkov, presahujúcu časť žiadateľ uvedie do „neoprávnených výdavkov“.

Výška podpory je 100 % z oprávnených výdavkov v súlade s maximálnym limitom určeným v tejto výzve.

Podpora je nezisková - grant (nenávratný finančný príspevok) vo forme: refundácie skutočne vynaložených a zaplatených výdavkov (čl. 67 ods. 1 písm. a) nariadenia (EÚ) č.1303/2013), s možnosťou poskytnutia zálohovej platby do výšky maximálne 50% oprávnených nákladov v zmysle [Systému finančného riadenia EPFRV](https://mpsr.sk/politika-a-rozpocet/polnohospodarska-politika-eu/47-220-802)

## Miesto a spôsob podania ŽoNFP

ŽoNFP vrátane príloh sa podávajú výlučne elektronicky prostredníctvom formulára ŽoNFP zverejneného na portáli [Slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)

V zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (ďalej len „zákon o e-Governmente) sa listinné doručenie ŽoNFP nahradzuje výlučne elektronickým doručením prostredníctvom Ústredného portálu verejnej správy (ďalej aj „ÚPVS“) do elektronickej schránky PPA (na adrese [www.slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara), služba zriadená pre takéto podanie „Podávanie žiadosti o nenávratný finančný príspevok; č. 66/PRV/2023; podopatrenie 7.2, Pôdohospodárska platobná agentúra;“).

Pre zabezpečenie plne elektronickej komunikácie vo vzťahu k ŽoNFP je potrebné aby žiadateľ mal aktivovanú elektronickú schránku na doručovanie.

Právnické osoby zapísané v obchodnom registri majú schránky zriadené a aktivované automaticky.

Žiadateľ postupuje pri predložení ŽoNFP do elektronickej schránky nasledovne:

* **od 1. 6. 2023** vyplní zverejnený formulár ŽoNFP na portáli [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)
* autorizuje[[7]](#footnote-7) **formulár ŽoNFP**, resp. aj prílohy vyžadujúce autorizáciu, kvalifikovaným elektronickým podpisom
* autorizácia formuláru ŽoNFP a príloh vyžadujúcich autorizáciu kvalifikovaným elektronickým podpisom prebieha priamo **v prostredí ÚPVS**
* autorizovaný formulár ŽoNFP, resp. aj prílohy vyžadujúce autorizáciu **spoločne s ostatnými prílohami** odošle do elektronickej schránky PPA; tzn. žiadateľ povinné prílohy k ŽoNFP zasiela do elektronickej schránky PPA súčasne s formulárom ŽoNFP. V prípade prekročenia maximálnej kapacity elektronicky odoslanej správy **(50 MB)**, zasiela doposlaním príloh prostredníctvom služby „Doposlanie príloh k ŽoNFP“
* v prípade, ak formulár ŽoNFP a prílohy k formuláru ŽoNFP **presahujú maximálnu kapacitu elektronicky odoslanej správy (50 MB)**, žiadateľ zasiela cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) formulár ŽoNFP a prílohy k formuláru ŽoNFP do elektronickej schránky PPA podľa poradia uvedenom v časti „C“ formuláru ŽoNFP pričom v prednostne prikladá prílohy označené vo formulári ŽoNFP ako povinné[[8]](#footnote-8) až do naplnenia kapacity elektronicky odoslanej správy (50 MB)
  1. zvyšné prílohy (tie, ktoré nebudú súčasťou odoslanej ŽoNFP prostredníctvom portálu slovensko.sk) žiadateľ zasiela v elektronickej forme cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) prostredníctvom služby „Doposlanie príloh k ŽoNFP“. Maximálna kapacita elektronicky odoslaného doposlania je 35 MB. Službu doposlania je možné využiť viacnásobne. Pre správnu identifikáciu a priradenie doposlaní k odoslanému formuláru ŽoNFP je potrebné v doposlaniach príloh uviesť údaj „MessageID“ z Technických informácií o správe odoslaného formuláru ŽoNFP[[9]](#footnote-9).
  2. kompletnú dokumentáciu z verejného obstarávania (ak sa na zákazku vzťahuje zákon č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)) alebo obstarávania (ak sa na zákazku nevzťahuje zákon o VO) vrátane dokumentácie k spôsobu určenia predpokladanej hodnoty zákazky žiadateľ predkladá výlučne prostredníctvom webového sídla:

<https://josephine.proebiz.com/sk/promoter/register/CbW3bbUhEb>.

alebo v prípade verejného obstarávateľa, ktorí sú v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony od 01. februára 2023 povinní pri podlimitných zákazkách a vymedzených zákazkách s nízkou hodnotou používať informačný systém Elektronická platforma (tiež ako EPVO alebo aj eplatforma), ktorý poskytuje verejným obstarávateľom a obstarávateľom, uchádzačom a záujemcom aplikačné programové vybavenie na realizáciu procesov verejného obstarávania. Podľa § 187l ods. 3 zákona o VO sa v prípade verejného obstarávania vyhláseného alebo preukázateľne začatého do 31. januára 2023 takáto povinnosť nevyžaduje. V zmysle zákona o verejnom obstarávaní sa určenie predpokladanej hodnoty zákazky nepovažuje za začatie verejného obstarávania. Stanovenie predpokladanej hodnoty zákazky pri použití postupu oslovenia potencionálnych dodávateľov vykonáva žiadateľ výlučne prostredníctvom webového sídla: <https://josephine.proebiz.com/sk/promoter/register/CbW3bbUhEb>.

K formuláru ŽoNFP a k opraveným výdavkom nebude žiadateľ prikladať ako prílohu rozpočet ale uvedie identifikačný kód obstarávania z Josephine resp. číslo zákazky z elektronickej platformy. V prípade využitia Elektronickej platformy žiadateľ vytvorí k príslušnej zákazke prístup pre kontrolný orgán PPA a ako názov konta žiadateľ uvedie

[kontrolavo@apa.sk](mailto:kontrolavo@apa.sk)[[10]](#footnote-10).

* 1. dokumentáciu z verejného obstarávania začatého pred vyhlásením tejto výzvy ale najskôr dňom 1.1.2022 žiadateľ predkladá v elektronickej forme ako sken originálu vždy kompletnú (dokumentácia ako celok) a to elektronicky cez portál [slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) (ako súčasť ŽoNFP, prípadne prostredníctvom služby „Doposlanie príloh k žiadosti o nenávratný finančný príspevok; Pôdohospodárska platobná agentúra“)
  2. V prípade splnomocnenia osoby splnomocnenej zastupovať žiadateľa podpisovaním ŽoNFP, resp. relevantných dokumentov, je potrebné priložiť k formuláru ŽoNFP elektronicky autorizovanú prílohu: úradne overené splnomocnenia. Ak nie je možné túto prílohu autorizovať, žiadateľ zasiela sken prílohy a zároveň doručí originál prílohy (overené podpisy) na PPA v listinnej podobe. Adresa na doručovanie týchto dokumentov v listinnej podobe:

Pôdohospodárska platobná agentúra

Hraničná 12

815 26 Bratislava

Tieto dokumenty v listinnej podobe je možné predložiť jedným z nasledovných spôsobov (vždy na vyššie uvedenú adresu):

* osobne na podateľňu v čase v pondelok – štvrtok od 8.00 do 15.00 hod a v piatok od 8.00 do 14.00 hod.
* doporučenou poštou
* inou prepravou (napr. zaslanie prostredníctvom kuriéra)

V ľavom hornom rohu obálky/balíka žiadateľ uvedie číslo tejto výzvy, názov žiadateľa, IČO a v ľavom dolnom rohu obálky/balíka žiadateľ uvedie nápis „Neotvárať“.

## Ďalšie formálne náležitosti

* + 1. Žiadateľ môže v rámci tejto výzvy podať len 1 ŽoNFP. V rámci tejto výzvy môže byť jedna obec ako člen združenia obcí s právnou subjektivitou len v rámci jednej ŽoNFP. Všetky oprávnené výdavky v rámci ŽoNFP musia byť rozpísané na členov združenia, ktorí realizujú projekt. V prípade združenia obcí s právnou subjektivitou člen združenia, ktorý realizuje projekt nemôže predložiť ŽoNFP ako samostatný žiadateľ (obec).
    2. V prípade, že projekt bude realizovaný v prípade združenia obcí s právnou subjektivitou súčasne v menej rozvinutom regióne (mimo Bratislavského kraja) a súčasne v Bratislavskom kraji, žiadateľ zaradí ŽoNFP podľa toho, kde bude realizovaná väčšina (nad 50%) oprávnených výdavkov predmetnej ŽoNFP.
    3. Ilustračný vzor „Formulára žiadosti o nenávratný finančný príspevok“ tvorí **prílohu č. 1** tejto výzvy;
    4. Žiadateľ je v zmysle § 19 ods. 4 zákona 292/2014 Z. z. o príspevku poskytovanom z EŠIF povinný predložiť ŽoNFP riadne, včas a vo forme určenej poskytovateľom vo výzve.
* **ŽoNFP vrátane príloh je predložená riadne**, ak je Formulár ŽoNFP vyplnený elektronicky v slovenskom jazyku a jej prílohy sú vypracované v slovenskom jazyku a písmom, umožňujúcim rozpoznanie textu, t.j. tak, aby bolo možné objektívne posúdenie obsahu ŽoNFP. V prípade príloh predložených v inom ako slovenskom jazyku, musí byť priložený preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku.
* **ŽoNFP** **je predložená včas**, ak je preukázateľne elektronicky podaná do elektronickej schránky PPA, a to najneskôr do dátumu uzatvorenia výzvy[[11]](#footnote-11).
* **ŽoNFP je predložená v určenej forme**, ak je formulár ŽoNFP vyplnený (v zmysle podmienok uvedených vo formulári ŽoNFP, ktorého ilustračný vzor je prílohou č. 1 výzvy) a zároveň formulár ŽoNFP a prílohy ŽoNFP (vo formáte stanovenom v ŽoNFP) sú predložené v elektronickej podobe prostredníctvom ÚPVS ([slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)) do elektronickej schránky PPA podľa pokynov uvedených v bode [1.6](#_Miesto_podania_ŽoNFP) tejto výzvy. ŽoNFP musia byť kvalifikovaným elektronickým podpisom podpísané štatutárnym orgánom žiadateľa (v prípade právnickej osoby v súlade s oprávnením konať za ňu) alebo osobou úradne splnomocnenou štatutárnym orgánom žiadateľa. **Podpísaný formulár ŽoNFP je jednou z podmienok predloženia ŽoNFP v určenej forme.** Aby bolo možné ŽoNFP elektronicky podpísať, je potrebné disponovať príslušným hardvérom, softvérom a aktivovanou elektronickou schránkou.

V prípade, že ŽoNFP nebola predložená riadne, včas, alebo v určenej forme, PPA konanie zastaví a vydá Rozhodnutie o zastavení konania v zmysle § 20 ods. 1 písm. c) zákona č. 292/2014 Z.z. o príspevku poskytovanom z EŠIF;

* + 1. Ak vzniknú v rámci administratívneho overenia pochybnosti o pravdivosti alebo úplnosti ŽoNFP, alebo jej príloh, PPA tieto pochybnosti oznámi elektronicky žiadateľovi a vyzve ho, aby sa k nim vyjadril. Lehota na vyjadrenie/doplnenie nesmie byť kratšia ako 5 pracovných dní od doručenia oznámenia; tento postup sa použije aj v prípade, ak ŽoNFP bola podaná v elektronickej forme a príloha k formuláru ŽoNFP (splnomocnenie, ktoré nie je možné elektronicky autorizovať) nie je doručená podľa ustanovení v bode [1.6](#_Miesto_podania_ŽoNFP) tejto výzvy;
    2. V prípade, že žiadateľ nedoplní ŽoNFP alebo neodstráni tieto pochybnosti o pravdivosti alebo úplnosti ŽoNFP v stanovenej lehote, PPA v zmysle § 20, ods. 2 zákona č. 292/2014 Z. z. o príspevku poskytovanom z EŠIF konanie zastaví a vydá Rozhodnutie o zastavení konania.
    3. PPA registruje len kompletné ŽoNFP, t. j. ŽoNFP, ktoré obsahujú všetky povinné prílohy, uvedené vo formulári ŽoNFP, v časti „C Projektu pri podaní Žiadosti“ s výnimkou príloh uvedených v bodoch [3.](#bod312)8, [3.9](#bod313) a [3.10](#bod314) pri ktorých je vo formulári ŽoNFP uvedený iný možný dátum predloženia na PPA. V prípade nesplnenia týchto podmienok (ani po možnosti doplnenia na základe § 19 ods. 5 zákona č. 292/2014 Z. z. o príspevku poskytovanom z EŠIF) PPA konanie o ŽoNFP zastaví a vydá Rozhodnutie o zastavení konania v zmysle § 20 ods. 2 zákona č. 292/2014 Z. z. o príspevku poskytovanom z EŠIF;
    4. Žiadateľ môže požiadať poskytovateľa o späťvzatie ŽoNFP kedykoľvek počas konania o žiadosti o NFP, t.j. do vydania rozhodnutia o ŽoNFP zo strany poskytovateľa. Ak žiadateľ vezme svoju ŽoNFP späť pred vydaním rozhodnutia, PPA podľa § 20 ods. 1 písm. a) zákona č. 292/2014 Z. z. o príspevku poskytovanom z EŠIF vydá Rozhodnutie o zastavení konania.

# Podmienky poskytnutia NFP

## Oprávnenosť žiadateľa (prijímateľa)

**Oprávneným žiadateľom sú:**

* 1. Obce vo vidieckych oblastiach s počtom obyvateľov do 1 000 (vrátane)[[12]](#footnote-12)
  2. Pri investíciách do kanalizácií a ČOV - obce vo vidieckych oblastiach s počtom obyvateľov do 1 000 (vrátane) s výnimkou obcí, ktoré sú súčasťou aglomerácie nad 2 000 EO (viď

[http://www.op-kzp.sk/wp-content/uploads/2015/07/Priloha-7-Zoznam\_opravnenych\_aglomeracii\_nad\_2000\_EO.pdf*.*](http://www.op-kzp.sk/wp-content/uploads/2015/07/Priloha-7-Zoznam_opravnenych_aglomeracii_nad_2000_EO.pdf.)), ako aj aglomerácie pod 2 000 EO (viď [http://www.op-kzp.sk/wp-content/uploads/2015/07/Priloha-8-Zoznam\_opravnenych\_aglomeracii\_do\_2000\_EO.pdf*.*](http://www.op-kzp.sk/wp-content/uploads/2015/07/Priloha-8-Zoznam_opravnenych_aglomeracii_do_2000_EO.pdf)), ktorá zasahuje do chránených vodohospodárskych oblastí

* 1. Združenia obcí s právnou subjektivitou. V rámci združení obcí tieto združenia môžu zahŕňať aj obce nad 1000 obyvateľov ale investície môžu byť realizované len v obciach do 1000 obyvateľov (vrátane). V rámci združenia obcí musí byť projekt realizovaný minimálne v dvoch obciach.

**Forma a spôsob preukázania:**

* Formulár ŽoNFP
* Doklad o pridelení IČO
* Osvedčenie o zvolení za starostu

Výpis z príslušného registra nie starší ako 3 mesiace ku dňu predloženia ŽoNFP podľa osobitných predpisov - register združení obcí a aktuálne účinnú verziu stanov združenia, alebo zmluvu o zriadení združenia obcí, zakladateľskú zmluvu/zápisnicu z ustanovujúcej členskej schôdze (ak relevantné) a všetky ostatné dokumenty (napr. zápisnica zo zasadnutia združenia), ktorými došlo k zmene (doplneniu) vyššie uvedených dokumentov, resp. iných pôvodných dokumentov

## Oprávnenosť aktivít realizácie projektu

**Rozsah oprávnených činností**

1. Výstavba, rekonštrukcia, modernizácia, dostavba vodovodu;
2. Výstavba, rekonštrukcia, modernizácia, dostavba kanalizácie;
3. Výstavba, rekonštrukcia, modernizácia, dostavba čistiarne odpadových vôd;
4. Výstavba a rekonštrukcia miestnych komunikácií, lávok, mostov, chodníkov  a záchytných parkovísk, autobusových zastávok; zlepšenie vzhľadu obcí – úprava a tvorba verejných priestranstiev, námestí, parkov a pod.;
5. Kombinácia aktivít 1 až 3. Za kombináciu sa považuje situácia keď 1 ŽoNFP obsahuje minimálne 2 aktivity. 1 ŽoNFP môže obsahovať aj všetky 3 aktivity.

## Oprávnenosť výdavkov realizácie projektu

### **Oprávnené náklady**

Náklady na všetky činnosti, ktoré sú v súlade s podporovanými činnosťami definovanými v bode [2.2](#_Oprávnenosť_aktivít_realizácie)

1. Výdavky na investície aktivity 1, 2, 3 uvedené v bode [2.2](#_Oprávnenosť_aktivít_realizácie) tejto výzvy a ich kombinácia, ktoré sú v súlade s podporovanými aktivitami výzvy
2. Výdavky na [aktivitu 4](#aktivita4) uvedenú v bode [2.2](#_Oprávnenosť_aktivít_realizácie) tejto výzvy v maximálnej výške 20% z oprávnených výdavkov projektu.
3. Výdavky na zelenú infraštruktúru[[13]](#footnote-13) súvisiace s investíciami v bode 1 a bode 2. Výdavky na zelenú infraštruktúru sú oprávnené len ako súčasť investícii aktivít 1 až 5 uvedené v bode [2.2](#_Oprávnenosť_aktivít_realizácie) tejto výzvy.
4. Výdavky na prípravné práce súvisiace s investíciami v [bode 1](#bod231ods1). Výdavkami na prípravné práce sa rozumejú:

* výdavky na poplatky architektom, inžinierom a konzultantom súvisiace s vypracovaním projektovej dokumentácie
* výdavky za stavebný dozor
* výdavky na poradenstvo v oblasti environmentálnej a ekonomickej udržateľnosti
* výdavky na vypracovanie štúdie uskutočniteľnosti.

Výdavky na prípravné práce sú oprávnené v max. výške 10 % z oprávnených výdavkov projektu. Zároveň 1 výdavok na prípravné práce samostatne nesmie presiahnuť 5 % z oprávnených výdavkov.

V prípade štúdie uskutočniteľnosti je stanovený jej minimálny rozsah spracovania nasledovne:

* Základné informácie
* Manažérske zhrnutie
* Použité skratky a značky
* Dôvod
* Rozsah
* Motivácia
* Popis aktuálneho stavu
* Legislatíva
* Architektúra
* Prevádzka
* Alternatívne riešenia
* Nulový variant
* Variant n
* Preferovaný variant
* Popis budúceho stavu
* Legislatíva
* Architektúra
* Prevádzka
* Ekonomická analýza
* Prílohy k štúdií uskutočniteľnosti

1. Výdavky na [aktivitu 4](#aktivita4) uvedenú v bode 2.2 tejto výzvy a výdavky na prípravné práce [bodu 4](#pripravneprace) a výdavky na zelenú infraštruktúru[[14]](#footnote-14) [bodu 3](#pripravneprace) sú oprávnené v sumárnej maximálnej výške 30 % z opravených výdavkov projektu.

Žiadateľ k rozpočtu predloží podpísané vyjadrenie projektanta o výške výdavkov na zelenú infraštruktúru14 prostredníctvom JOSEPHINE alebo v prípade verejného obstarávateľa pri podlimitných zákazkách a vymedzených zákazkách s nízkou hodnotou od 1.2.2023 prostredníctvom informačného systému Elektronická platforma s uvedením mena a priezviska projektanta spolu s vyznačením daných položiek v rámci rozpočtu v štruktúre CENKROS a zároveň opatrené autorizačnou pečiatkou projektanta.

Žiadateľ k rozpočtu predloží podpísané vyjadrenie projektanta o výške výdavkov na [aktivitu 4](#aktivita4) prostredníctvom JOSEPHINE alebo v prípade verejného obstarávateľa pri podlimitných zákazkách a vymedzených zákazkách s nízkou hodnotou od 1.2.2023 prostredníctvom informačného systému Elektronická platforma s uvedením mena a priezviska projektanta spolu s vyznačením daných položiek v rámci rozpočtu v štruktúre CENKROS a zároveň opatrené autorizačnou pečiatkou projektanta.

### **Časová oprávnenosť výdavkov projektu**

1. Výdavky na investície sú oprávnené, ak vznikli až po podaní ŽoNFP na PPA a proces verejného obstarávania začal najskôr od 1.1.2022.
2. Výdavky na prípravné práce súvisiace s investíciami [aktivít 1 až 5](#_Oprávnenosť_aktivít_realizácie) uvedených v bode 2.2 tejto výzvy sú oprávnené ak dané výdavky boli vynaložené a uhradené najskôr od 1.1.2022 a proces verejného obstarávania daných prác začal najskôr od 1.1.2021.
3. Termín na podanie poslednej žiadosti o platbu je do 12 kalendárnych mesiacov od nadobudnutia účinnosti zmluvy o poskytnutí nenávratného finančného príspevku, resp. do 30.6.2025, podľa toho čo nastane skôr.

Upozorňujeme žiadateľov na nutnosť priebežnej elektronickej komunikácie preukazujúcej realizáciu projektu upravenej v Príručke pre prijímateľa.

Žiadateľ bude uvedenú informačnú povinnosť dokladovať PPA v zmysle podmienok nastavených v Zmluve o poskytnutí NFP aj za aktivity vykonané pred nadobudnutím účinnosti Zmluvy o poskytnutí NFP.

Lehota na zasielanie oznámení začína plynúť odo dňa zaslania Oznámenia o zahájení realizácie podnikateľského plánu/projektu prijímateľom deklarovať písomným oznámením adresovaným PPA na predpísanom tlačive (viď príloha č. 1 Príručky pre Prijímateľa) do 7 dní od začatia realizácie projektu výlučne elektronickým doručením prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>)

### **Stanovenie výšky oprávnených výdavkov**

Pri obstarávaní žiadateľ postupuje podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ak sa vzťahuje), alebo podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 v platnom znení. Žiadateľ do formulára ŽoNFP uvedie výšku oprávnených výdavkov v zmysle PHZ (ak ešte VO/obstarávanie nebolo ukončené uzavretím zmluvy v prospech úspešného uchádzača), alebo výsledku VO/obstarávania (uvedie sa cena uvedená úspešným uchádzačom, ak už došlo k uzavretiu zmluvy/zadaniu objednávky).

Spôsob predloženia kompletnej dokumentácie z verejného obstarávania/obstarávania je uvedený v bode [1.6](#_Miesto_podania_ŽoNFP).

**Forma a spôsob preukázania:**

* Formulár ŽoNFP
* Formulár ŽoNFP časť D Čestné vyhlásenie žiadateľa
* Tabuľkovú časť projektu (Príloha č. 1 k ŽoNFP)
* Dokumentácia z verejného obstarávania/obstarávania
* Projektová dokumentácia

### **Neoprávnené náklady**

* 1. náklady, mimo nákladov uvedených v bode [2.3.1](#_Oprávnené_náklady) tejto výzvy;
  2. úroky z dlžných súm;
  3. kúpa nezastavaného a zastavaného pozemku;
  4. daň z pridanej hodnoty okrem prípadov, ak nie je nárokovateľná podľa vnútroštátnych predpisov o DPH;
  5. náklady iné ako náklady uvedené v bode [2.3.1, odseku 1, 2](#_Oprávnené_náklady) a 3, súvisiace s leasingovými zmluvami, ako napríklad marža prenajímateľa, náklady na refinancovanie úrokov, režijné náklady a poistné poplatky;
  6. náklady na kompenzáciu straty príjmu;
  7. prevádzkové náklady alebo náklady na spotrebný materiál.

**Forma a spôsob preukázania:**

* Formulár ŽoNFP
* Formulár ŽoNFP časť D Čestné vyhlásenie žiadateľa
* Tabuľkovú časť projektu (Príloha č. 1 k ŽoNFP)
* Dokumentácia z verejného obstarávania/obstarávania
* Dokumentácia k žiadosti o platbu

## Oprávnenosť miesta realizácie projektu

**Vidiecka oblasť** – celé územie SR okrem všetkých krajských miest s výnimkou ich prímestských častí do 5 000 obyvateľov (vrátane).

**Forma a spôsob preukázania:**

* Formulár ŽoNFP
* Formulár ŽoNFP časť D Čestné vyhlásenie žiadateľa
* Tabuľková časť projektu (Príloha č. 1 k ŽoNFP)

## Kritériá pre výber projektov

### **Všeobecné podmienky poskytnutia príspevku**

* + - 1. **Investície sa musia realizovať na území Slovenska**

**Forma a spôsob preukázania:**

* Formulár ŽoNFP časť B bod 4
* Formulár ŽoNFP časť D Čestné vyhlásenie žiadateľa
  + - 1. **Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike v sume vyššej ako 100 EUR vo vzťahu ku každej jednej zdravotnej poisťovni samostatne. Za dlžníka na zdravotnom poistení sa pre účely tejto výzvy považuje subjekt (poistenec alebo platiteľ poistného), ktorý má nedoplatky na zdravotnom poistení v niektorej zo zdravotných poisťovní v celkovej sume vyššej ako 100 EUR.

Žiadateľ nesmie byť dlžníkom poistného na sociálnom poistení (vrátane príspevkov na starobné dôchodkové sporenie) v sume vyššej ako 40 EUR.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Splátkový kalendár (ak relevantné)
* Predloženie splátkového kalendára, potvrdeného veriteľom, sa považuje za splnenie tejto podmienky poskytnutia príspevku.

**Spôsob overenia vykoná PPA:**

Všeobecná zdravotná poisťovňa: <https://www.vszp.sk/platitelia/platenie-poistneho/zoznam-dlznikov.html>

Dôvera zdravotná poisťovňa: <http://www.dovera.sk/overenia/dlznici/zoznam-dlznikov>

Union: <https://www.union.sk/zoznam-dlznikov>

Sociálna poisťovňa: <http://www.socpoist.sk/zoznam-dlznikov-emw/487s>

* + - 1. **Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

<https://www.ip.gov.sk/app/registerNZ/> Zoznam fyzických osôb a právnických osôb, ktoré porušili zákaz nelegálneho zamestnávania (Zákon č. 82/2005 Z. z.)

Splnenie tejto podmienky overuje PPA priamo prostredníctvom údajov a informácií v obchodnom vestníku, ktorý je informačným systémom verejnej správy v súlade so zákonom č. 200/2011 Z. z. o Obchodnom vestníku a je verejne dostupný v elektronickej podobe na:

<https://www.justice.gov.sk/PortalApp/ObchodnyVestnik/Web/Zoznam.aspx>

* + - 1. **Žiadateľ nemá záväzky voči štátu po lehote splatnosti; voči žiadateľovi a na majetok, ktorý je predmetom projektu, nie je vedený výkon rozhodnutia[[15]](#footnote-15):**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

Žiadateľ nesmie byť dlžníkom na daniach vedených miestne príslušným daňovým úradom t. j. nesmie mať daňové evidované nedoplatky po lehote splatnosti dane v zmysle zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov v sume vyššej ako 40 EUR.

Predloženie splátkového kalendára potvrdeného veriteľom sa považuje za splnenie tejto podmienky poskytnutia príspevku.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Splátkový kalendár (ak relevantné)

**Spôsob overenia vykoná PPA:**

V zozname daňových dlžníkov, ktorý je verejne dostupný na <https://www.financnasprava.sk/sk/elektronicke-sluzby/verejne-sluzby/zoznamy/detail/_f4211cf3-eb6d-4b43-928e-a62800e27a3a>.

* + - 1. **Na operáciu[[16]](#footnote-16) možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia. [[17]](#footnote-17)**

Žiadateľ nemôže súčasne žiadať financovanie na výdavky uvedené v projekte z iných verejných zdrojov. Výdavky na aktivity, na ktoré boli v minulosti poskytnuté finančné prostriedky z verejných zdrojov (alebo na ich časť), sú v rámci projektu neoprávnené. Oprávnení žiadatelia, ktorí v minulosti získali finančné prostriedky z verejných zdrojov môžu predložiť ŽoNFP len za podmienky, že predmetom projektu sú iba výdavky, na ktoré v minulosti nebol poskytnutý príspevok z verejných zdrojov.

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Každá investičná operácia, ak sa na ňu vzťahuje zákon č. 24/2006 Z.z. o posudzovaní vplyvov na životné prostredie, musí byť vopred posúdená na základe tohto zákona.**

Čl. 45 ods. 1 nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005.

**Forma a spôsob preukázania:**

* Vyjadrenie Odboru starostlivosti o životné prostredie, či projekt podlieha zisťovaciemu konaniu alebo podlieha povinnému hodnoteniu podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
* Ak činnosť podlieha zisťovaciemu konaniu, resp. povinnému hodnoteniu v zmysle zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, rozhodnutie Odboru starostlivosti o životné prostredie, resp. záverečné stanovisko Ministerstva životného prostredia SR alebo vyjadrenie k zmene činnosti **nie je žiadateľ povinný predložiť pri podaní ŽoNFP, ale predkladá ho najneskôr do termínu určenom v rozhodnutí o schválení ŽoNFP, avšak najneskôr pred podpisom zmluvy o poskytnutí NFP výlučne elektronicky**[[18]](#footnote-18)**.**
  + - 1. **Žiadateľ musí postupovať pri obstarávaní tovarov, stavebných prác a služieb, ktoré sú financované z verejných prostriedkov v súlade so zákonom č. 343/2015 Z.z. v znení neskorších predpisov alebo podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020**
* Žiadateľ je povinný pri obstarávaní tovarov, stavebných prác a služieb postupovať v súlade so zákonom o VO platným a účinným v čase začatia postupu zadávania zákazky (ak sa vzťahuje zákon o VO) a v súlade s ustanoveniami uvedenými v Príručke, v kapitole 3. Usmernenie postupu žiadateľov pri obstarávaní tovarov, stavebných prác a služieb.
* Ak ide o zákazku na dodanie tovaru, uskutočnenie stavebných prác alebo poskytnutie služby, ktorá spĺňa podmienky zákazky s nízkou hodnotou žiadateľ postupuje podľa § 117 ods. 1 až 12 zákona o VO.
* V závislosti na použitom postupe verejného obstarávania/obstarávania je žiadateľ povinný predložiť kompletnú dokumentáciu, vzťahujúcu sa na verejné obstarávanie/obstarávanie, ktorá tvorí súčasť povinných príloh. Zoznam povinných príloh je uvedený vo formulári ŽoNFP v časti označenej ako: „C Prílohy projektu pri podaní žiadosti“. Kompletnú dokumentáciu žiadateľ **predkladá buď pri predložení ŽoNFP alebo v termíne do 90 pracovných dní od nadobudnutia účinnosti zmluvy o poskytnutí nenávratného finančného príspevku. Spôsob predloženia kompletnej dokumentácie z verejného obstarávania/obstarávania je uvedený v bode** [**1.6**](#_Miesto_a_spôsob)**.**
* Žiadateľ je povinný dodržiavať ustanovenia týkajúce sa konfliktu záujmov v súvislosti so zadávaním zákaziek na dodanie tovaru, uskutočnenie stavebných prác, poskytnutím služieb a uzatvorením zmlúv súvisiacich s týmito zákazkami. Pravidlá sú podrobne uvedené v Príručke, v kapitole 11. Konflikt záujmov a v Usmernení Pôdohospodárskej platobnej agentúry č. 10/2017 k posudzovaniu konfliktu záujmov v procese verejného obstarávania/obstarávania tovarov, stavebných prác a služieb financovaných z PRV SR 2014 – 2020.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Dokumentácia z verejného obstarávania /obstarávania
  + - 1. **Žiadateľ musí zabezpečiť hospodárnosť, efektívnosť a účinnosť použitia verejných prostriedkov.**

§ 19 ods. 3 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Nepreukazuje sa pri paušálnych platbách.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Dokumentácia z verejného obstarávania/obstarávania

Rozpočty a skutočne investované prostriedky budú vykazované v štruktúre vyžadovanej platobnou agentúrou (CENKROS). Relevantné cenové úrovne z databázy CENKROS budú predstavovať strop pre základ nenávratného finančného príspevku.

* + - 1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.**

§ 46 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

PPA konflikt záujmov podrobne kontroluje prostredníctvom automatizovanej databázy.

* + - 1. **Operácie, ktoré budú financované z EPFRV, nesmú zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 nariadenia Európskeho parlamentu a Rady (EÚ) č. 1303/2013 po premiestnení výrobnej činnosti mimo EÚ.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“)[[19]](#footnote-19).

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Údaje potrebné na vyžiadanie výpisu z registra trestov (**príloha č. 2** ŽoNFP) alebo Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa. Údaje potrebné na vyžiadanie výpisu z registra trestov budú využité na overenie splnenia všeobecnej podmienky poskytnutia príspevku prostredníctvom údajov a informácií portálu OverSiprostredníctvom webového sídla: <https://oversi.gov.sk/>. Údaje potrebné na vyžiadanie výpisu z registra trestov sa týkajú štatutárneho orgánu žiadateľa, každého člena štatutárneho orgánu žiadateľa, prokuristu a osoby splnomocnenej zastupovať žiadateľa v konaní o ŽoNFP. Údaje poskytuje dotknutá fyzická osoba. V prípade viacerých osôb je potrebné, aby údaje potrebné na vyžiadanie výpisu z registra trestov poskytla každá fyzická osoba samostatne na samostatnom tlačive. Za fyzickú osobu, ktorá nedisponuje rodným číslom generovaným v SR (napr. zahraničná osoba) alebo neposkytla údaje potrebné na vyžiadanie výpisu z registra trestov je žiadateľ povinný v rámci povinnej **prílohy č. 2** ŽoNFP predložiť výpis z registra trestov, ktorý nie je starší ako 1 mesiac ku dňu predloženia ŽoNFP.

Pokiaľ PPA nebude disponovať údajmi potrebnými na vyžiadanie výpisu z registra trestov alebo výpisom z registra trestov zo strany žiadateľa alebo ak zo strany PPA nie je možné overiť splnenie uvedenej všeobecnej podmienky poskytnutia príspevku prostredníctvom údajov a informácií portálu OverSi prostredníctvom webového sídla: <https://oversi.gov.sk/>, PPA vyzve žiadateľa na predloženie výpisu z registra trestov, ktorý nie je starší ako 1 mesiac ku dňu doplnenia ŽoNFP.

Upozornenie: Ak v priebehu konania o ŽoNFP dôjde k zmene štatutárneho orgánu, resp. člena štatutárneho orgánu alebo k zmene či k doplneniu osoby splnomocnenej zastupovať žiadateľa v konaní, žiadateľ zasiela oznámenie o takejto zmene spolu s údajmi potrebnými na vyžiadanie výpisu z registra trestov alebo Výpisom z registra trestov nie starším ako 1 mesiac ku dňu zaslania oznámenia.

* + - 1. **V prípade, že sa na dané činnosti vzťahujú pravidlá štátnej pomoci resp. pomoci de minimis, žiadateľ musí spĺňať podmienky vyplývajúce zo schém štátnej pomoci/pomoci de minimis.**

Nariadenie Komisie (EÚ) č. 702/2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie;

Nariadenie Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis.

Nariadenie Komisie (EÚ) č. 651/2014 o vyhlásení určitých kategórií pomoci za zlúčiteľné s vnútorným trhom podľa článkov 107 a 108 Zmluvy o fungovaní Európskej únie.

Podmienka je relevantná iba pre subjekty, ktoré sú v zmysle výzvy povinné preukázať splnenie tejto podmienky poskytnutia príspevku.

Oprávnené aktivity tak, ako sú stanovené touto výzvou, nie sú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci. Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania.

* + - 1. **Investícia musí byť v súlade s normami EÚ a SR, týkajúcimi sa danej investície.**

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie a/alebo subvencie, trest zákazu prijímať pomoc a podporu poskytovanú z fondov EÚ alebo trest zákazu činnosti vo verejnom obstarávaní podľa osobitného predpisu**[[20]](#footnote-20)**.**

**Forma a spôsob preukázania:**

* ŽoNFP časť D Čestné vyhlásenie žiadateľa

Podmienka bude overovaná centrálne na základe vyhodnotenia informácií uvedených v zozname odsúdených právnických osôb, ktorý je verejne dostupný v elektronickej podobe na stránke: <https://esluzby.genpro.gov.sk/zoznam-odsudenych-pravnickych-osob>.

Upozorňujeme žiadateľov, aby si pred predložením ŽoNFP overili správnosť údajov vo vyššie uvedenom zozname odsúdených právnických osôb a v prípade nesprávnych údajov zabezpečili relevantné kroky na ich úpravu ešte pred predložením ŽoNFP.

* + - 1. **Nenávratný finančný príspevok na operáciu, zahŕňajúcu investície do infraštruktúry alebo produktívne investície, sa musí vrátiť, ak je operácia počas 5 rokov od záverečnej platby poskytnutej prijímateľovi, alebo počas obdobia stanovenom v pravidlách o štátnej pomoci, predmetom niektorej z nasledujúcich skutočností (čl. 71 nariadenia (EÚ) č. 1303/2013):**
  1. skončenia alebo premiestnenia produktívnej činnosti mimo Slovenska;
  2. zmeny vlastníctva položky infraštruktúry, ktorá poskytuje firme alebo orgánu verejnej moci neoprávnené zvýhodnenie;
  3. podstatnej zmeny, ktorá ovplyvňuje jej povahu, ciele alebo podmienky realizácie, čo by spôsobilo narušenie jej pôvodných cieľov.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

### **Výberové kritériá**

* + - 1. Splnenie všeobecných podmienok poskytnutia príspevku a výberových kritérií pre výber projektov.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. Investície sú oprávnené, ak sa operácie vykonávajú v súlade s plánmi rozvoja obcí vo vidieckych oblastiach a ich základných služieb a sú konzistentné s akoukoľvek príslušnou stratégiou miestneho rozvoja, príp. sa opierajú o Miestnu Agendu 21, resp., iné plány a rozvojové dokumenty.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Uznesenie (výpis z uznesenia) o schválení programu obce, resp. spoločného programu rozvoja obcí (výpis z uznesenia) o schválení príslušnej územnoplánovacej dokumentácie (ak relevantné).

Ak uznesenie o schválení programu rozvoja, resp. spoločného programu rozvoja obcí a/alebo príslušnej územnoplánovacej dokumentácie je zverejnené na webovom sídle žiadateľa, je postačujúce, aby žiadateľ v rámci projektu realizácie uviedol aktuálny odkaz na webové sídlo (funkčnú a verejne prístupnú adresu) na zverejnené dokumenty.

* V prípade, že bola od schválenia programu rozvoja schválená aktualizácia, ktorou sa predĺžila jeho platnosť, je potrebné predložiť aj uznesenia (výpis z uznesenia) o schválení aktualizácie programu rozvoja alebo funkčný odkaz na zverejnené uznesenie o schválení aktualizácie programu rozvoja v projekte realizácie
  + - 1. V prípade projektu predkladaného združeniami  obcí musia obce preukázať spoluprácu predložením relevantnej zmluvy

**Forma a spôsob preukázania:**

* výpis z príslušného registra nie starší ako 3 mesiace ku dňu predloženia ŽoNFP podľa osobitných predpisov - register združení obcí a aktuálne účinnú verziu stanov združenia, alebo zmluvu o zriadení združenia obcí, zakladateľskú zmluvu/zápisnicu z ustanovujúcej členskej schôdze (ak relevantné) a všetky ostatné dokumenty (napr. zápisnica zo zasadnutia združenia), ktorými došlo k zmene (doplneniu) vyššie uvedených dokumentov, resp. iných pôvodných dokumentov

Z dokumentov potvrdzujúcich právnu subjektivitu žiadateľa musí byť vždy zrejmé kto je členom a kto je osobou oprávnenou konať za žiadateľa vrátane preukázania spôsobu konania oprávnenej osoby

* + - 1. Neumožňuje sa umelé rozdeľovanie projektu na etapy, tzn. každý samostatný projekt musí byť po ukončení realizácie funkčný a životaschopný.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Dokumentácia k žiadosti o platbu najneskôr v deň podania záverečnej žiadosti o platbu žiadateľ predloží právoplatné rozhodnutia o užívaní stavby (kolaudačné rozhodnutia) na jej uvedenie do trvalej alebo do dočasnej/skúšobnej prevádzky za ukončené časti stavby, resp. za celú vykonanú stavbu;
  + - 1. Povinnosť uplatňovať sociálny aspekt pri verejnom obstarávaní. Táto povinnosť sa vzťahuje na všetky výdavky okrem všeobecných výdavkov na prípravné práce.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Dokumentácia z verejného obstarávania

Preukázanie uplatnenia sociálneho aspektu v priebehu implementácie projektu bude predmetom kontroly v rámci žiadosti o platbu.

* + - 1. Uplatňuje sa podmienka v zmysle čl. 71 nariadenia (EÚ) č. 1305/2013, v zmysle ktorej sa predmet investície musí využívať v súlade s jeho zámerom a v súlade s cieľom podopatrenia po dobu udržateľnosti.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. Investícia sa využíva v prospech vidieckeho obyvateľstva

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Formulár ŽoNFP časť B Miesto realizácie projektu
  + - 1. Investície [aktivity č. 4](#aktivita4) uvedenej v bode 2.2 tejto výzvy sú oprávnené len v kombinácii s jednou z aktivít č. [1 až 3](#_Oprávnenosť_aktivít_realizácie) alebo aktivitou č. [5](#_Oprávnenosť_aktivít_realizácie) uvedených v bode 2.2 tejto výzvy.

**Forma a spôsob preukázania:**

* Formulár ŽoNFP
* Dokumentácia z verejného obstarávania/obstarávania
* Dokumentácia k žiadosti o platbu
* Tabuľkovú časť projektu (Príloha č. 1 k ŽoNFP)
  + - 1. Oprávnenosť výdavkov je podmienená schváleným verejným obstarávaním.

**Forma a spôsob preukázania:**

* Dokumentácia z verejného obstarávania/obstarávania
* Formulár ŽoNFP časť D Čestné vyhlásenie žiadateľa

### **Bodovacie (hodnotiace) kritériá**

**Princípy uplatnenia hodnotiacich kritérií:**

|  |  |  |  |
| --- | --- | --- | --- |
| **p. č.** | **Kritérium** | **Bodové hodnotenie** | **Spôsob aplikácie hodnotiaceho kritéria** |
| 1. | **Výber aktivít realizácie projektu**  Projekt rieši: |  | Bodové hodnotenie kritéria sa uplatňuje na základe výberu aktivity/aktivít zamerania projektu. |
| Investície na výstavbu, rekonštrukciu, modernizáciu **vodovodov** | 28 |
| Investície na výstavbu, rekonštrukciu, modernizáciu **kanalizácii** | 23 |
| Investície na výstavbu, rekonštrukciu, modernizáciu **ČOV** | 23 |
| Investície na výstavbu, rekonštrukciu, modernizáciu **aktivít v kombinácii.** | 23 |
| 2. | **Výber počtu aktivít realizácie projektu**  Projekt rieši: |  | Bodové hodnotenie kritéria sa uplatňuje na základe výberu aktivít zamerania projektu 1 až 3 uvedené v bode [2.2](#_Oprávnenosť_aktivít_realizácie) tejto výzvy |
| Realizáciu troch oprávnených aktivít zamerania | 30 |
| Realizáciu minimálne dvoch oprávnených aktivít zamerania | 27 |
| Realizáciu jednej oprávnenej aktivity zamerania | 25 |
| 3. | **Vidieckosť (hustota obyvateľstva na km2)**  Projekt je umiestnený v katastrálnom území obce alebo katastrálnych územiach združenia obcí s nasledovnou hustotou obyvateľov na km2: |  | Bodové hodnotenie kritéria sa uplatňuje na základe údajov zverejnených Štatistickým úradom SR platných za rok 2022[[21]](#footnote-21): <https://datacube.statistics.sk/#!/view/sk/vbd_dem/om7014rr/v_om7014rr_00_00_00_sk>. U združení obcí sa hustota obyvateľstva vypočíta váženým aritmetickým priemerom obcí na území ktorých je projekt realizovaný. |
| Do 50 vrátane | 5 |
| Nad 50 do 100 vrátane | 3 |
| Nad 100 | 2 |
| 4. | Projekt je realizovaný v obci do 500 obyvateľov (vrátane) | 5 | Kritérium sa uplatňuje na základe údajov zverejnených Štatistickým úradom SR platných za rok 2022[[22]](#footnote-22): <https://datacube.statistics.sk/#!/view/sk/vbd_dem/om7103rr/v_om7103rr_00_00_00_sk> |
| 5. | Projekt je realizovaný v okrese, ktorý spadá do zoznamu menej rozvinutých okresov alebo sa v kontexte Akčného plánu transformácie uhoľného regiónu horná Nitra projekt realizuje v okresoch Prievidza a Partizánske | 5 | Kritérium sa preukazuje na základe zoznamu menej rozvinutých okresov k 31.12.2022, ktorý je zverejnený Ústredím práce, sociálnych vecí a rodiny SR na jeho webovom sídle[[23]](#footnote-23) a zároveň tvorí prílohu č. 5 výzvy. V prípade, ak sa projekt realizuje vo viacerých okresoch, body sa pridelia ak aspoň jedna obec sa nachádza v okrese menej rozvinutých okresov. |
| 6. | Projekt podáva združenie obcí | 10 | Združenie obcí je právnická osoba, ktorú si zriaďujú obce zmluvou o zriadení združenia obcí. |
| 7. | Projekt rieši prvky zelenej infraštruktúry | 15 | Pre získanie 15 bodov je potrebná investícia v minimálnej výške 5 % (vrátane) z oprávnených výdavkov na projekt a maximálne z 15 % (vrátane) oprávnených výdavkov na projekt. |
| 8. | Obec nerealizovala žiadny projekt v rámci výzvy č. 13/PRV/2015 podopatrenia 7.2 PRV SR 2014 - 2022 | 2 | Realizáciou projektu sa rozumie, že projekt bol implementovaný, tzn. obec má platnú a účinnú zmluvu o NFP viažucu sa na projekt výzvy 13/PRV/2015. Nevzťahuje sa na výzvy v rámci CLLD. |
| Spolu | | max. 100 bodov |  |

**Minimálna hranica** požadovaných bodov z dôvodu, aby boli schválené len dostatočne kvalitné projekty je **60 bodov.**

Princíp uplatnenia výberu:

Projekty po splnení všeobecných podmienok poskytnutia príspevku, podmienok oprávnenosti (výberových kritérií) budú zoradené podľa dosiahnutých bodov v zmysle bodovacích/hodnotiacich kritérií a vytvorí sa hranica finančných možností, tzn. posúdi sa súčet finančných požiadaviek všetkých zoradených projektov s finančnou alokáciou tejto výzvy.

V prípade, že požiadavka na finančné prostriedky prevýši finančný limit na kontrahovanie a na hraničnej čiare finančných možností bude viac ŽoNFP, ktoré budú mať rovnaký počet bodov, budú pri výbere zoradené ŽoNFP v prípade rovnakého počtu bodov podľa výšky dosiahnutých bodov v nasledovných kritériách v poradí:

* + - 1. bodovacie kritérium č. 1
      2. bodovacie kritérium č. 2
      3. bodovacie kritérium č. 7
      4. bodovacie kritérium č. 4
      5. bodovacie kritérium č. 6
      6. bodovacie kritérium č. 5
      7. bodovacie kritérium č. 3
      8. bodovacie kritérium č. 8

## Splnenie podmienok ustanovených v osobitných predpisoch

* + 1. Žiadateľ ako verejný obstarávateľ, ktorý je povinný postupovať v zmysle § 2 odseku 1 Zákona č. 315/2016 z 25. októbra 2016 o registri partnerov verejného sektora a o zmene a doplnení niektorých zákonov účinným od 01.02.2017, nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Verejný obstarávateľ a obstarávateľ nesmie uzavrieť zmluvu, koncesnú zmluvu alebo rámcovú dohodu s

* + - * 1. uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je:
      * prezident Slovenskej republiky,
      * člen vlády,
      * vedúci ústredného orgánu štátnej správy, ktorý nie je členom vlády,
      * vedúci orgánu štátnej správy s celoslovenskou pôsobnosťou,
      * sudca Ústavného súdu Slovenskej republiky alebo sudca,
      * generálny prokurátor Slovenskej republiky, špeciálny prokurátor alebo prokurátor,
      * verejný ochranca práv,
      * predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
      * štátny tajomník,
      * generálny tajomník služobného úradu,
      * prednosta okresného úradu,
      * primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
      * predseda vyššieho územného celku,
        1. uchádzačom, ktorého subdodávateľ a subdodávateľ, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa [písmena a)](#rpvs) tohto bodu.

PPA splnenie tejto podmienky overí na základe údajov z dokumentácie z verejného obstarávania a overením na webovom sídle Ministerstva spravodlivosti SR <https://rpvs.gov.sk/rpvs/>.

* + 1. Žiadateľ nemôže byť evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046), ktorej splnenie žiadateľ preukáže formou čestného vyhlásenia a poskytovateľ overí v Systéme včasného odhaľovania rizika a vylúčených subjektov (<https://ec.europa.eu/budget/edes/index_en.cfm>)[[24]](#footnote-24).

Predbežná informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí **Prílohu č. 3** tejto výzvy.

* + 1. Žiadateľ je povinný pri obstarávaní tovarov, stavebných prác a služieb uplatňovať **sociálny aspekt** pri verejnom obstarávaní. Žiadatelia, ktorí sú uvedení v Atlase rómskych komunít 2019 a kde populácia Rómov je 11 % a viac (stĺpec F), povinní uplatniť pri verejnom obstarávaní sociálne hľadisko, týkajúce sa inklúzie marginalizovaných rómskych komunít. Atlas rómskych komunít 2019 tvorí **prílohu č. 7** tejto výzvy.

# Ďalšie informácie k výzve

* 1. Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.
  2. Žiadatelia môžu realizovať projekt aj pred vydaním Rozhodnutia, resp. pred uzatvorením zmluvy o poskytnutí NFP, znášajú však riziko, pretože nárok na NFP vzniká až nadobudnutím účinnosti zmluvy o NFP.
  3. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov a poskytol nesprávne či nepravdivé údaje. Ak sú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v určenej lehote, poskytovateľ vydá rozhodnutie o zastavení konania o ŽoNFP podľa § 20 odsek 2 zákona č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov
  4. PPA pri výbere a schvaľovaní ŽoNFP môže využiť „zásobník projektov“ v zmysle ustanovení Systému riadenia PRV SR 2014 - 2022.
  5. Žiadateľ, **na ktorého sa vzťahuje povinnosť** registrácie v registri partnerov verejného sektora, musí byť zapísaný v registri podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov;

Poskytovateľ vypracuje návrh na uzatvorenie Zmluvy o poskytnutí NFP a zašle tento návrh v 3 rovnopisoch žiadateľovi:

1. ktorému Rozhodnutie o schválení ŽoNFP nadobudlo právoplatnosť[[25]](#footnote-25)
2. žiadateľ splnil podmienky určené vo výroku rozhodnutia podľa § 19 ods. 11 zákona o príspevku z EŠIF, ak boli podmienky vo výroku rozhodnutia určené a
3. ktorý poskytol súčinnosť potrebnú na uzavretie Zmluvy o poskytnutí NFP.

Zákonným predpokladom na uzavretie zmluvy o NFP je zápis žiadateľa v registri partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov. Poskytovateľ takúto skutočnosť overí pred zaslaním návrhu zmluvy o NFP žiadateľovi na webovom sídle Ministerstva spravodlivosti SR <https://rpvs.gov.sk/rpvs/>. Podmienka zápisu sa nevzťahuje na tie fyzické osoby a právnické osoby, ktoré by ani po nadobudnutí účinnosti zmluvy o NFP neboli partnerom verejného sektora podľa § 2 zákona o registri partnerov verejného sektora.

**Podmienka má byť splnená najneskôr pred uzatvorením zmluvy o poskytnutí NFP.** Poskytovateľ nie je oprávnený odoslať návrh zmluvy o NFP, ak takáto skutočnosť nie je splnená.

* 1. Suma finančných prostriedkov z verejných zdrojov, požadovaná žiadateľom vo formulári ŽoNFP v deň jej predloženia na PPA je konečná a nie je možné ju v rámci procesu spracovávania dodatočne zvyšovať – to platí aj v prípade, že sa sumy zmenia na základe obstarávania tovarov, stavebných prác a služieb.
  2. Predmet zákazky nesmie byť v rozpore so ŽoNFP a výzvou.
  3. V prípade, ak sa projekt dotýka záujmov ochrany prírody v zmysle zákona č. 543/2002 Z. z. o ochrane prírody a krajiny v znení neskorších predpisov nie je žiadateľ povinný predložiť pri podaní ŽoNFP súhlasné stanovisko príslušného orgánu štátnej správy ochrany prírody ale **žiadateľ predkladá ho** **najneskôr do termínu určenom v rozhodnutí o schválení ŽoNFP, avšak najneskôr pred podpisom zmluvy o poskytnutí NFP** výlučne elektronickým doručením prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>).
  4. Ohlásenie stavebnému úradu v zmysle § 57, zákona č. 50/1976 Zb. v znení neskorších predpisov pri stavebných investíciách, prípadne určených technológiách (ak nie je potrebné stavebné povolenie), vrátane písomného oznámenia stavebného úradu, že nemá námietky voči predloženému stavebnému ohláseniu, spolu s jednoduchým situačným výkresom osvedčeným stavebným úradom a rozpočtom **–** **žiadateľ predkladá najneskôr do termínu uvedeného v zmluve o poskytnutí nenávratného finančného príspevku, ktorý nebude neskorší ako 90 pracovných dní od nadobudnutia účinnosti zmluvy o poskytnutí nenávratného finančného príspevku** výlučne elektronickým doručením prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>)**.**
  5. Právoplatné stavebné povolenie v zmysle § 66 zákona č. 50/1976 Zb. v znení neskorších predpisov - v prípade investícií, pri ktorých sa vyžaduje stavebné povolenie **–** **predkladá najneskôr do termínu uvedeného v zmluve o poskytnutí nenávratného finančného príspevku, ktorý nebude neskorší ako 90 pracovných dní od nadobudnutia účinnosti zmluvy o poskytnutí nenávratného finančného príspevku** výlučne elektronickým doručením prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>)**.**
  6. Cieľom horizontálnych princípov rovnosť mužov a žien a nediskriminácia je odstraňovať bariéry, ktoré vedú k izolácii a vylučovaniu ľudí z verejného, politického, spoločenského, pracovného života, a to na základe takých sociálnych kategórií ako je pohlavie, rod, vek, rasa, etnikum, vierovyznanie alebo náboženstvo, sexuálna orientácia, zdravotné postihnutie, mzdová diskriminácia atď. Cieľom uplatňovania horizontálnych princípov rovnosť mužov a žien a nediskriminácie je zároveň eliminovať a predchádzať diskriminácii na základe týchto znakov Základným dokumentom HP RMŽ a ND je Systém implementácie HP RMŽ a ND. Bližšie informácie týkajúce sa HP RMŽ a ND je možné získať na webovom sídle <https://horizontalneprincipy.gov.sk>.

# Identifikácia synergických a komplementárnych účinkov

Výzva nemá synergické a komplementárne účinky vo vzťahu k relevantným výzvam EŠIF a iným nástrojom podpory SR a EÚ.

# Zmeny vo výzve

* 1. V zmysle § 17 ods. 6 zákona 292/2014 Z. z. o príspevku poskytovanom z EŠIF môže PPA výzvu zmeniť do vydania prvého rozhodnutia o žiadosti, pričom za takéto rozhodnutie sa nepovažuje rozhodnutie o zastavení konania podľa § 20 ods. 1 písm. a), b) a d) zákona o EŠIF.
  2. V súlade s § 17 ods. 8 zákona o príspevku z EŠIF je PPA oprávnená vykonať zmeny formálnych náležitostí výzvy vrátane jej príloh, pričom tieto zmeny vrátane zdôvodnenia ich vykonania je povinná vo forme oznámenia k výzve zverejniť na webovom sídle [www.apa.sk](http://www.apa.sk).
  3. Zmeny formálnych náležitostí výzvy, medzi ktoré patrí aj indikatívna výška alokácie finančných prostriedkov určených na výzvu, je PPA oprávnená vykonať aj po uzavretí výzvy. PPA v prípade vykonania zmien formálnych náležitostí výzvy posudzuje ich dopad z hľadiska zachovania princípov transparentnosti, rovnakého zaobchádzania a primeranosti.
  4. PPA v prípade zmeny výzvy umožní žiadateľovi doplniť alebo zmeniť ŽoNFP podanú do termínu zmeny výzvy, ak ide o takú zmenu výzvy, ktorou môže byť skôr podaná ŽoNFP dotknutá, pričom určí primeranú lehotu na doplnenie alebo zmenu ŽoNFP, ktorá nesmie byť kratšia ako 15 pracovných dní.
  5. V prípade legislatívnych zmien (novelizácia existujúceho všeobecne záväzného právneho predpisu alebo vydanie nového všeobecne záväzného právneho predpisu), ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu výzvy za predpokladu, že v dôsledku legislatívnych zmien nedôjde k zmene vecnej podstaty podmienky poskytnutia príspevku. PPA v takom prípade posudzuje ŽoNFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. Ak legislatívne zmeny vyvolajú potrebu zmeny v podmienkach poskytnutia príspevku, PPA v nadväznosti na ich posúdenie rozhodne o potrebe zmeny alebo zrušenia výzvy.
  6. V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitosti vybraných vzorových formulárov príloh ŽoNFP alebo iných častí výzvy alebo dokumentoch týkajúcich sa výzvy) takéto zmeny nepredstavujú zmenu výzvy a o vykonaných opravách/úpravách PPA informuje zverejnením na webovom sídle [www.apa.sk](file:///C:\Users\LENOVO\AppData\Local\Temp\www.apa.sk) (vrátane prípadného zverejnenia dokumentu s odstránenou zrejmou nesprávnosťou).

# Zrušenie výzvy

* 1. V zmysle § 17 ods. 9 zákona 292/2014 Z. z. o príspevku poskytovanom z EŠIF, môže PPA výzvu zrušiť. Rozhodnutie vydané na základe výzvy, ktorá bola zrušená, nie je zrušením výzvy dotknuté. PPA predloženú žiadosť podanú do zrušenia výzvy, o ktorej nebolo rozhodnuté podľa § 19, § 20 alebo § 57 zákona 292/2014 Z. z. o príspevku poskytovanom z EŠIF žiadateľovi vráti alebo o žiadosti rozhodne.
  2. Zrušenie výzvy je realizované formou informácie o zrušení výzvy. Zrušenie výzvy, vrátane zdôvodnenia zrušenia bude zverejnené formou oznámenia na webovom sídle PPA [http://www.apa.sk](http://www.apa.sk/).

**Prílohy:**

* 1. **Formulár žiadosti o nenávratný finančný príspevok**
  2. **Príručka pre žiadateľa o poskytnutie nenávratného finančného príspevku**
  3. **Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**
  4. **Zoznam merateľných ukazovateľov**
  5. **Zoznam najmenej rozvinutých okresov v zmysle zákona č. 336/2015 Z. z.**
  6. **Sankcie/korekcie v rámci výzvy č. 66/PRV/2023**
  7. **Atlas rómskych komunít 2019**

V Bratislave 9. 5. 2023

**Mgr. Jozef Kiss, MA**

generálny riaditeľ

1. realizácia nových stavieb - nový verejný vodovodu. Verejným vodovodom je súbor objektov a zariadení slúžiacich verejnej potrebe, umožňujúcich hromadné zásobovanie obyvateľstva a iných odberateľov pitnou vodou [↑](#footnote-ref-1)
2. rekonštrukcia a modernizácia existujúcich stavieb výlučne za účelom rozšírenia a zvýšenia kapacity a/alebo rozšírenia verejného vodovodu [↑](#footnote-ref-2)
3. realizácia nových stavieb t. j. výstavba novej stokovej siete. Stokovou sieťou je sieť potrubí a pridružených objektov na príjem a neškodné odvádzanie odpadových vôd alebo osobitných vôd; stoková sieť môže byť jednotná sústava, delená sústava alebo polodelená sústava [↑](#footnote-ref-3)
4. rekonštrukcia a modernizácia existujúcich stavieb výlučne za účelom rozšírenia a zvýšenia kapacity stokovej siete a/alebo rozšírenia a zvýšenia kapacity [↑](#footnote-ref-4)
5. realizácia nových stavieb t. j. novej čistiarne odpadových vôd. Čistiareň odpadových vôd plní funkciu čistenia odpadových vôd vo verejnom záujme [↑](#footnote-ref-5)
6. rekonštrukcia a modernizácia existujúcich stavieb výlučne za účelom rozšírenia a zvýšenia kapacity stokovej siete a/alebo rozšírenia a zvýšenia kapacity, resp. intenzifikácie ČOV (dodržanie prísnejších limitov pre vypúšťané znečistenie) [↑](#footnote-ref-6)
7. Pod autorizáciou sa rozumie vyjadrenie súhlasu s obsahom právneho úkonu a s vykonaním tohto právneho úkonu v elektronickej podobe. Autorizácia (podpis) je viazaná ku konkrétnemu úkonu a je potrebná vtedy, ak daný úkon, dané podanie alebo príloha, vyžaduje podpis. Zároveň musí byť jednoznačné, k akému dokumentu sa podpis/autorizácia viaže. [↑](#footnote-ref-7)
8. v prípade, že aj veľkosť povinných príloh prekračuje maximálnu kapacitu elektronicky odoslanej správy (50 MB), žiadateľ niektoré povinné prílohy predloží ako sken prvej strany tak aby nebola prekročená kapacita elektronicky odoslanej správy. Kompletné povinné prílohy vrátane ostatných príloh, ktoré neboli predložené v rámci formuláru ŽoNFP žiadateľ predloží prostredníctvom služby „Doposlanie príloh k ŽoNFP“. [↑](#footnote-ref-8)
9. MessageID sa nachádza v záložke „Viac“ odoslanej správy v časti „Zobraziť technické informácie o správe“. [↑](#footnote-ref-9)
10. Bližší spôsob vytvorenia kontrolného prístupu je uvedený <https://eplatforma.vlada.gov.sk/videonavody/?csrt=16618042730245528229> [↑](#footnote-ref-10)
11. Elektronické podanie je podané jeho odoslaním do elektronickej schránky PPA; na účely preukázania momentu odoslania sa použijú údaje z potvrdenia podľa § 5 ods. 8 zákona o e-Governmente [↑](#footnote-ref-11)
12. V rámci oprávnenosti žiadateľa sa budú uplatňovať štatistické údaje o počte obyvateľov za rok 2022 dostupné na webovom sídle Štatistického úradu SR (verejná databáza DATAcube, 1. Demografia a sociálne štatistiky, 1.1 Obyvateľstvo, 1.1.1 Bilancie obyvateľstva – 1.1.1.7 Prehľady o stave a pohybe obyvateľstva – Prehľad stavu a pohybu obyvateľstva - obce [om7010rr]: <https://datacube.statistics.sk/#!/view/sk/vbd_dem/om7010rr/v_om7010rr_00_00_00_sk> - karta Stav trvale bývajúceho obyvateľstva k 31.12. (Osoba) [↑](#footnote-ref-12)
13. Pre účely tejto výzvy je pojem **„Zelená infraštruktúra“** definovaný ako sieť prírodných a poloprírodných prvkov, plôch zelene a vodných prvkov, ktoré poskytujú ekosystémové služby pre spoločnosť, podporujú biodiverzitu, ponúkajú prírode blízke riešenia problémov zastavaného územia a zabezpečujú prepojenie zastavaného územia s okolitou krajinou“ Zelenou infraštruktúrou sa teda rozumie tak zelená zložka (napríklad stromy), ako aj modrá zložka (napríklad vodné plochy). [↑](#footnote-ref-13)
14. Pre účely tejto výzvy je pojem **„Zelená infraštruktúra“** definovaný ako sieť prírodných a poloprírodných prvkov, plôch zelene a vodných prvkov, ktoré poskytujú ekosystémové služby pre spoločnosť, podporujú biodiverzitu, ponúkajú prírode blízke riešenia problémov zastavaného územia a zabezpečujú prepojenie zastavaného územia s okolitou krajinou“ Zelenou infraštruktúrou sa teda rozumie tak zelená zložka (napríklad stromy), ako aj modrá zložka (napríklad vodné plochy). [↑](#footnote-ref-14)
15. ### Toto neplatí v prípadoch ak:

    * je žiadateľom subjekt verejnej správy alebo
    * je žiadateľom štátny podnik alebo
    * je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2013 Z.z. o pozemkových spoločenstvách v znení neskorších predpisov.

    [↑](#footnote-ref-15)
16. Pojem „operácia“ je definovaný v čl. 2, ods. 9 Nariadenia Európskeho parlamentu a Rady (EÚ) 1303/2013, zo dňa 17.decembra 2013 [↑](#footnote-ref-16)
17. Čl. 65 ods. 11 nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006. [↑](#footnote-ref-17)
18. prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>) [↑](#footnote-ref-18)
19. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-19)
20. Zákon 91/2016 Z.z. o trestnej zodpovednosti právnických osôb. [↑](#footnote-ref-20)
21. V rámci hodnotenia bodového hodnotiaceho kritéria sa budú uplatňovať štatistické údaje za rok 2022 dostupné na webovom sídle Štatistického úradu SR (verejná databáza DATAcube, 1. Demografia a sociálne štatistiky, 1.1 Obyvateľstvo, 1.1.3 Hustota obyvateľstva – Hustota obyvateľstva obce): <https://datacube.statistics.sk/#!/view/sk/vbd_dem/om7014rr/v_om7014rr_00_00_00_sk> [↑](#footnote-ref-21)
22. V rámci hodnotenia bodového hodnotiaceho kritéria sa budú uplatňovať štatistické údaje o počte obyvateľov za rok 2022 dostupné na webovom sídle Štatistického úradu SR (verejná databáza DATAcube, 1. Demografia a sociálne štatistiky, 1.1 Obyvateľstvo, 1.1.1 Bilancie obyvateľstva – 1.1.1.7 Prehľady o stave a pohybe obyvateľstva – Prehľad stavu a pohybu obyvateľstva - obce [om7010rr]: <https://datacube.statistics.sk/#!/view/sk/vbd_dem/om7010rr/v_om7010rr_00_00_00_sk> - karta Stav trvale bývajúceho obyvateľstva k 31.12. (Osoba) [↑](#footnote-ref-22)
23. <https://www.upsvr.gov.sk/statistiky/zoznam-najmenej-rozvinutych-okresov.html?page_id=561733> [↑](#footnote-ref-23)
24. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“), aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-24)
25. Na právoplatnosť rozhodnutia sa vzťahuje § 52 správneho poriadku, t. j. rozhodnutie, voči ktorému nie je možné sa odvolať, je právoplatné. [↑](#footnote-ref-25)